22 de ani şi 10 luni de închisoare pentru ucigaşul poliţistului Gheorhe Ionescu, zis „Dulăul”. Este decizia definitivă pe care au dictat-o astăzi magistraţii Curţii de Apel Bucureşti împotiva lui Abdullah Atas.

Cetăţeanul turc va trebui şi să plătească familiei poliţistului 400.000 de euro, din care jumătate soţiei lui Gheorghe Ionescu.

În august 2017, agentul de la Brigada Rutieră, Gheorghe Ionescu, a încercat să îl oprească pe Abdullah Atas la un filtru, dar şoferul a accelerat, l-a luat pe capotă şi l-a târât câtiva zeci de metri.

Cetăţeanul turc consumase alcool înainte să se urce la volan.